इलेक्ट्रानिक्स एवं आईटी मंत्रालय
माई गॉव ने युवा भारतीय लेखकों और साहित्यकारों के पोषण के लिए ऑनलाइन प्रतियोगिता का आयोजन किया है
इस पहल को भारतीय युवाओं से उत्साहजनक प्रतिक्रिया मिल रही है; 19 जुलाई 2021 तक लगभग 5000 पुस्तकों के प्रस्ताव प्राप्त हुए
आवेदन के लिए विंडो 31 जुलाई 2021 तक खुली है
एनबीटीआईएनडीआईए.जीओवी.आईएन और माईगॉव.आईएन के माध्यम से आयोजित की जा रही अखिल भारतीय प्रतियोगिता के द्वारा 75 लेखकों का चयन किया जाएगा
मेंटरशिप योजना के तहत प्रति लेखक को छह महीने की अवधि के लिए समेकित छात्रवृत्ति के रूप में 50,000 रुपये प्रति माह का भुगतान किया जाएगा
युवा मस्तिष्क को सशक्त बनाने और भारत में एक सीखने का ईकोसिस्टम बनाने के लिए जो भविष्य में नेतृत्व की भूमिकाओं के लिए युवा शिक्षार्थियों का पोषण कर सके, नेशनल बुक ट्रस्ट , शिक्षा मंत्रालय के सहयोग से इलेक्ट्रॉनिक्स और सूचना प्रौद्योगिकी मंत्रालय  के तहत माई गॉव प्लेटफॉर्म, युवा लेखकों के लिए प्रधानमंत्री की मेंटरशिप योजना के तहत दुनिया भर से युवा और महत्वाकांक्षी भारतीय लेखकों की भागीदारी के लिए एक ऑनलाइन प्रतियोगिता का आयोजन कर रहा है। ऑनलाइन प्रतियोगिता 4 जून 2021 को शुरू की गई थी और यह 31 जुलाई 2021 तक जारी रहेगी।
युवा लेखकों के लिए प्रधानमंत्री की मेंटरशिप योजना देश के युवाओं में काफी पसंद की जा रही है। इस योजना का हिस्सा बनने के लिए, कई इच्छुक और उभरते लेखक अपनी प्रविष्टियां जमा करने और सरकार की इस अनूठी पहल से लाभान्वित होने के लिए आगे आ रहे हैं।
एनबीटीआईएनडीआईए.जीओवी.आईएन और माईगॉव.आईएन के माध्यम से आयोजित की जा रही अखिल भारतीय प्रतियोगिता के माध्यम से कुल 75 लेखकों का चयन किया जाएगा। आवेदन 31 जुलाई तक जमा किए जा सकते हैं और विजेताओं की घोषणा 15 अगस्त 2021 को की जाएगी। 19 जुलाई 2021 तक लगभग 5000 पुस्तकों के प्रस्ताव प्राप्त हो चुके हैं।
शिक्षा मंत्रालय के उच्च शिक्षा विभाग ने देश में पढ़ने, लिखने और पुस्तक संस्कृति को बढ़ावा देने और विश्व स्तर पर भारत और भारतीय लेखन को प्रोजेक्ट करने के लिए युवा और नवोदित लेखकों  को प्रशिक्षित करने के उद्देश्य से 29 मई 2021 को प्रधानमंत्री की मेंटरिंग युवा योजना की शुरूआत की थी।
युवा और भविष्य के बहुमुखी लेखक  इंडिया@75 परियोजना  का एक हिस्सा है, जो गुमनाम नायकों, स्वतंत्रता सेनानी, अज्ञात और भूले हुए स्थान और राष्ट्रीय आंदोलन में उनकी भूमिका, और अन्य संबंधित विषयों पर अभिनव और रचनात्मक तरीके से लेखकों की युवा पीढ़ी के दृष्टिकोण को सामने लाता है। इस प्रकार यह योजना लेखकों की एक धारा विकसित करने में मदद करेगी जो भारतीय विरासत, संस्कृति और ज्ञान प्रणाली को बढ़ावा देने के लिए इन विषयों पर विस्तार से लिख सकते हैं।
कार्यान्वयन एजेंसी के रूप में शिक्षा मंत्रालय के तहत नेशनल बुक ट्रस्ट ऑफ इंडिया, योजना के चरणबद्ध निष्पादन को मेंटरशिप के सुपरिभाषित चरणों के तहत सुनिश्चित करेगा। इस योजना के तहत तैयार की गई पुस्तकों का प्रकाशन नेशनल बुक ट्रस्ट ऑफ इंडिया द्वारा किया जाएगा; और संस्कृति और साहित्य के आदान-प्रदान को सुनिश्चित करते हुए अन्य भारतीय भाषाओं में भी अनुवाद किया जाएगा, जिससे 'एक भारत श्रेष्ठ भारत' को बढ़ावा मिलेगा। चयनित युवा लेखकों को कुछ बेहतरीन और प्रसिद्ध लेखकों के साथ बातचीत करने, साहित्यिक उत्सवों आदि में भाग लेने का अवसर मिलेगा।
|
|
युवा  की मुख्य विशेषताएं
|
|
क्रम संख्या
|
|
मुख्य विशेषताएं
|
|
1.
|
|
एक अखिल भारतीय प्रतियोगिता के माध्यम से कुल 75 लेखकों का चयन किया जाएगा
|
|
2.
|
|
एनआईटी द्वारा गठित एक समिति द्वारा चयन किया जाएगा
|
|
3.
|
|
प्रतियोगिता 4 जून से 31 जुलाई 2021 तक चलेगी
|
|
4.
|
|
मेंटरशिप स्कीम के तहत एक उचित पुस्तक के रूप में विकसित होने की उपयुक्तता का आकलन करने के लिए प्रतियोगियों को 5,000 शब्दों की एक पांडुलिपि जमा करने के लिए कहा जाएगा।
|
|
5.
|
|
चयनित लेखकों के नामों की घोषणा 15 अगस्त 2021 को की जाएगी
|
|
6.
|
|
मेंटरशिप के आधार पर चयनित लेखक मनोनीत मेंटर्स के मार्गदर्शन में अंतिम चयन के लिए पाण्डुलिपि तैयार करेंगे
|
|
7.
|
|
विजेताओं की प्रविष्टियां 15 दिसंबर 2021 तक प्रकाशन के लिए तैयार की जाएंगी
|
|
8.
|
|
प्रकाशित पुस्तकों का विमोचन 12 जनवरी 2022 को युवा दिवस या राष्ट्रीय युवा दिवस पर किया जा सकता है।
|
|
9.
|
|
प्रतियोगिता 1 जून 2021 को 30 वर्ष से कम आयु के भारत के नागरिकों के लिए खुली है। भारत से बाहर रहने वाले भारतीय नागरिक जिनके पास पीआईओ कार्ड  या भारतीय पासपोर्ट रखने वाले एनआरआई  हैं, वे भी प्रतियोगिता में भाग ले सकते हैं\
|
|
10.
|
|
मेंटरशिप योजना के तहत प्रति लेखक को छह महीने की अवधि के लिए 50,000 रुपये प्रति माह की एक समेकित छात्रवृत्ति का भुगतान किया जाएगा
प्रतियोगिता समाप्त होने में बस कुछ ही दिन शेष हैं, उम्मीदवार भाग लेने के तरीके और अक्सर पूछे जाने वाले प्रश्न, आदि के बारे में अधिक जानकारी के लिए https://innovateindia.mygov.in/yuva/ या https://t.co/eq86MucRVH पर जा सकते हैं और अपनी प्रविष्टियां जमा कर सकते हैं।